Waarom jy ŉ lussie agterop jou hemp hetDie lussie agterop ‘n manshemp Al ooit gewonder waarom daar ŉ lussie agterop ŉ man se hemp is? Jare gelede, voor hangkaste en hangers, is dié lussies gebruik om die hemp mee op te hang – of dit nou in die huis was of op die wasgoeddraad om droog te word. Die lussies is glo oorspronklik deur Ooskus-matrose gebruik. Die verduideliking word gegee dat matrose hul hemde aan skeepshake opgehang het wanneer hulle verklee het. Dit het vinnig ook op die vasteland posgevat. Amerika was die voorloper en het in die 1960’s die lussie ingesluit by hul Oxford-knoophemde. In daardie stadium is dit “locker loops” genoem, omdat mans hul klere netjies in hul sluitkassies in die gimnasium kon ophang. Die “locker loop” het ook gewildheid verwerf onder Ivy League-studente om die verhoudingstatus van ŉ jong man aan te dui. Meisies sou die lussie afskeur van ŉ kêrel in wie hulle belang stel, of indien hulle dink die outjie is oulik. As daar dus nie ŉ lussie op ŉ jong man se hemp was nie, het dit beteken hy behoort reeds aan iemand anders. Lees gerus ook waarom jou denim ‘n kleiner sakkie in die gewone sak het. Klik hier om die artikel te lees.